возила, разпоредбите на настоящия регламент следва да се прилагат в съответствие с посоченото в член 21, параграф 12 от Директива (ЕС) 2016/797.
 (17)Съгласно член 54, параграф 4 от Директива (ЕС) 2016/797, новият режим за издаване на разрешения за возила ще започне да се прилага от 16 юни 2019 г. От друга страна обаче държавите членки имат възможност да уведомят Агенцията и Комисията по реда съгласно член 57, параграф 2 от посочената директива, че са удължили периода за нейното транспониране и поради това могат да продължат да издават разрешения за тип возила и/или разрешения за пускане на возила на пазара по реда съгласно Директива 2008/57/ЕО на Европейския парламент и на Съвета
 3
 до 16 юни 2020 г. В периода между 16 юни 2019 г. и 15 юни 2020 г. е възможно да съществуват едновременно два различни правни режима с различни разрешаващи органи. Поради това е необходимо да се изясни как новият режим следва да се прилага едновременно с предишния на места, където предвиденият район на използване включва една или повече такива държави членки.
 (18)В случаите, при които даден национален орган по безопасността признае, че той няма да може да издаде разрешение за тип возило/разрешение за пускане на возило на пазара по реда съгласно Директива 2008/57/ЕО преди 16 юни 2019 г., или съответно преди 16 юни 2020 г. — в случая на тези държави членки, които са уведомили Агенцията и Комисията съгласно член 57, параграф 2 от Директива (ЕС) 2016/797, то Агенцията, когато действа като разрешаващ орган, следва да приеме резултатите от оценката, направена от националния орган по безопасността, с цел да се избегне каквото и да е дублиране на оценяването и допълнително натоварване и отлагане за заявителя.
 (19)С оглед да се улесни пускането на возила на пазара и да се намалят административните натоварвания, разрешението за тип возило и/или разрешението за пускане на возило на пазара, издадено от Агенцията, следва да се признава като еквивалентно съответно на разрешение за тип возило по член 26 от Директива 2008/57/ЕО и разрешение за пускане на возило на пазара по членове 22 и 24 от Директива 2008/57/|ЕО.
 (20)В техническите спецификации за оперативна съвместимост по член 4, параграф 3, буква е) от Директива (ЕС) 2016/797, както и в националните правила, следва да бъде предвиден постепенен преход, особено по отношение на проектите в напреднал етап на развитие (разработване), както тези проекти са определени в член 2, точка 23 от Директива (ЕС) 2016/797.
 (21)Мерките, предвидени в настоящия регламент, са в съответствие със становището на Комитета, създаден по силата на член 21 от Директива 96/48/ЕО на Съвета
 4
 ,
 ПРИЕ НАСТОЯЩИЯ РЕГЛАМЕНТ:
 Глава 1
 Общи разпоредби
 Член 1
 Предмет и обхват
 1.В настоящия регламент са определени изискванията, които трябва да бъдат спазвани от:
 а)заявителя при подаване чрез системата за обслужване на едно гише по член 12 от Регламент (ЕС) 2016/796 на Европейския парламент и на Съвета на заявление за искане на разрешение за тип возило и/или на разрешение за пускане на возило на пазара;
 б)Агенцията и националните органи по безопасността при разглеждане на заявление за тип возило и/или за пускане